પહેલા, એવા લોકો જે પ્રેમ કરનારને પ્રેમ કરે. બીજા એવા કે જે પ્રેમ નહીં કરનારને પ્રેમ કરે અને ત્રીજા એવા જે પ્રેમ કરનારને પણ પ્રેમ નથી કરતા અને નહીં કરનારને પણ નથી કરતા. સ્વામી, તમે કહો, આમાં કોણ શ્રેષ્ઠ?’ કૃષ્ણે જવાબ આપ્યો હતો કે, ‘જે પ્રેમ કરનારને પ્રેમ કરે છે તે તો પોતાનો સ્વાર્થ જ સાધે છે. પ્રેમ નહીં કરનારને પ્રેમ કરનાર કરુણાવાન હોય. સત્પુરુષ અને માતા-પિતા પ્રેમ નહીં કરનારને પણ પ્રેમ કરે. જે પ્રેમ કરનાર અને નહીં કરનાર બંનેને પ્રેમ નથી કરતા તેઓ ચાર પ્રકારના હોય છે. 1. આત્મારામ. જે પોતાનામાં જ રમમાણ હોય છે, મગ્ન હોય છે. 2. પૂર્ણકામ. ભોગમાં રહેવા છતાં તેની ઇચ્છા નથી કરતા, લિપ્ત નથી થતા, કામના નથી કરતા. 3. કૃતઘ્ન. જે પ્રેમ કરનારના ઉપકારનો બદલો નથી વાળતા. 4. ગુરુદ્રુહ. એવા ભયંકર અપરાધી જે પ્રેમનો પ્રતિભાવ નથી આપતા. ગોપીઓ, હું તો પ્રેમ કરનારાઓ સાથે પણ પ્રેમનો એવો વ્યવહાર નથી કરતો, જેવો કરવો જોઈએ.’